**Események, liturgikus programok**

**Eseménynaptár**

01.17. 17.00 Alsósok csoportja

01.18. 9.30 Baba-mama kör

01.22. Kirándulás

01.22. 9.00 Elsőáldozásra készülők kezdő találkozója

01.24. 17.00 Felsősök csoportja

01.24. 18.30 Ifi falka találkozó

01.24. 19.30 Idősebb házasok csoportja

01.25. 9.30 Baba-mama foglalkozás

01.27. 19.30 Ismerkedjünk a liturgiával

01.29. 16.00 Mesefoglalkozás

01.31. 17.00 Elsőáldozós csoport

02.01. 9.30 Baba-mama kör

02.02. 18.30 Gyertyaszentelő Boldog Asszony

**A hét ünnepei**

**Hétfő:** Remete Szent Antal apát

**Kedd**: Árpád-házi Szent Margit

**Csütörtök**: Boldog Özséb áldozópap

**Péntek**: Szent Ágnes szűz, vértanú

**Szombat:** Boldog Batthyány-Strattmann László családapa

**Szentmisék, liturgikus templomi események**

**vasárnap:** 8.45 + Antal, Julianna

10.00 Pro populo

18.30 Ónody család élő és + tagjaiért

**hétfő:** 7.00

**kedd**: 18.30

**szerda:**  7.00

**csütörtök:** 18.30 + Mária

**péntek**: 18.30

**szombat:**  18.30

**Hirdetések**

**Csütörtökönként** a szentmise után **szentségimádás**t tartunk 19.30-ig, majd lehetőség van 22 óráig virrasztáson részt venni a templomban.

**Január 23-án, vasárnap 16:30-kor** templomunkban **hangverseny**t tartunk Missa Ryhthm and Blues címen. A mise állandó tételei latinul fognak elhangozni dob, basszusgitár és Hammond orgona kísérettel. A tételek közötti változó részeket Mizsei Zoltán, a Liszt Ferenc Zeneművészeti egyetem docense adja elő.

**Kirándulási lehetőség**

Időpont: január 22. 01. 13. találkozás: Örs vezér tere, gomba, 9.00

Úti cél: Kopár csárda – Vörös hegy – Fehér hegy – Klotild liget

Részletek a fb oldalon.

**Elsőáldozási felkészülés**

Megkezdjük az elsőáldozásra készülők felkészítését.

Jelentkezni 2. osztálytól lehet.

Az alkalmak kéthetente hétfőn lesznek 17 órától. Első alkalom január 31.

A szülőket és gyerekeket közös találkozásra hívjuk január 22-án 9 órától a plébánián.

Gondolatok a mai naphoz

Egy csoda és annak mozzanatai

A kánai menyegző története ismert mindannyiunk számára. Jézus első csodája, amellyel Istenségét mutatja meg, tanítványai pedig hisznek benne.

A felszín – ami persze nagy dolog – Jézus nagy mennyiségű, jó minőségű bort ad a lakodalmas háznak. Persze nem szabad csak itt megragadnunk.

Érdekes mozzanat Mária és Jézus párbeszéde. Jézus már a saját útját járja, ez is fellelhető elutasító szavaiban. Ma milyen sokszor látjuk, hogy a szülő nem tudja elengedni felnőtt gyermekét. Vagy éppen a gyermek nem akar leválni a szülői házról, hogy saját családot alapítson.

Fontos Mária szolgákhoz intézett szava: tegyétek meg, amit mond. Ő hiszi, hogy Fia képes csodát tenni. Gondoljunk bele a szolgák helyzetébe! Vigyenek a vízből a násznagynak! Persze nem tudjuk, mikor változott át a víz borrá, de azért eléggé meglepő kérés.

Fontos mozzanat lehet a korsók megtöltése. Manapság sokan akarnak kis erőfeszítéssel nagy eredményt elérni. Tudatosítsuk magunkban, hogy meg kell dolgozni az eredményért, a jó kapcsolatért, a működő házasságért.

Jézus kinyilatkoztatja dicsőségét, mindjárt tanító útja kezdetén, tanítványai pedig hisznek benne. Vajon én hogyan látom meg Isten dicsőségét?

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Évközi 2. vasárnap 2022. január 16.



Az egész föld imádjon és magasztaljon, Istenünk, nevedet énekkel dicsérje, fölséges Istenünk! (Zsolt 65,4)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék:

*vasárnap:* 8.45; 10.00; 18.30

*hétköznap*: hétfő, szerda: 7.00, kedd, csütörtök, péntek 18.30,

szombat 18.30

Irodai ügyelet: hétfő – szerda – péntek: 16.00-17.30

kedd – csütörtök: 9.00-12.00

Olvasmány: Iz 62, 1-5

Meglátják majd a népek igazságodat.

Szentlecke: 1Kor 12, 4-11

A Lélek ajándékait mindenki azért kapja, hogy használjon vele.

Evangélium: Jn 2, 1-11 Tegyetek meg mindent, amit csak mond!